Haapsalu-Noarootsi märgala

Haapsalu-Noarootsi märgala on Ramsari märgalade nimekirja kuuluv rahvusvahelise tähtsusega märgala Loode-Eestis Lääne maakonnas. 

Haapsalu-Noarootsi märgala hõlmab Silma looduskaitseala koosseisu kuuluva Haapsalu Tagalahe ja Noarootsi poolsaare jäänukjärvede piirkonna, samuti Osmussaare maastikukaitseala ja Nõva-Osmussaare hoiuala. Haapsalu-Noarootsi märgala kanti Ramsari nimekirja 8. veebruaril 2011. Märgala kogupindala on 274,5 km², sealhulgas 42,8 km² maismaad ja 231,7 km² merd.Tallinna Ülikooli Ökoloogia Instituut (2011). Eesti märgalade integreerimine EL veepoliitika raamdirektiiviga. Metoodika

Haapsalu-Noarootsi märgala hõlmab haruldasi ja ainulaadseid märgalatüüpe. Seal esineb rannikulõukaid, rannaniite ja veealuseid karisid.

Haapsalu Tagalahe aladel pesitseb 225 linnuliiki. Laht on tähtis kevadrände vahemaandumispaik valgepõsk-laglele ja väike-laukhanele. Ala on üks Läänemere põhjaosa tähtsamaid aulide talvitumispiirkondi, Osmussaare ümbruses talvitub hinnanguliselt kuni 50 000 auli.Loode-Eesti rannikust saab suur kaitseala Eesti Päevaleht, 07.04.2010. Märgalal pesitseb ka Läänemere piirkonnas väheneva arvukusega niidurüdi.

Vaata ka
 Ramsari konventsioon

Viited

Kategooria:Eesti kaitsealad
Kategooria:Eesti veekogud
Kategooria:Lääne maakond